Распачынаючы цырымонію ўшанавання пераможцаў абласнога спаборніцтва па ўборцы ўраджаю, кіраўнік вобласці зазначыў, што валавы збор зерня на Брэстчыне склаў больш за 1,2 мільёна тон пры сярэдняй ураджайнасці 36,7 цэнтнераў з гектара. Паказчыкі не рэкордныя, але досыць высокія. Тры раёны пераадолелі рубеж па намалоце ў 100 тысяч тон: Баранавіцкі (157 тыс.), Пружанскі (133 тыс.) і Камянецкі (115 тыс). Самая высокая ўраджайнасць у Брэсцкім раёне – 48 цэнтнераў з гектара, 44 цэнтнера сабралі ў Баранавіцкім раёне, па 43 – у Камянецкім і Пружанскім. 316 экіпажаў вобласці намалацілі больш за тысячу тон зерня. А рэкорднага выніку дасягнуў экіпаж камбайнераў Віталія Цівунчыка і Іосіфа Шкоды з ААТ “Птушкафабрыка “Дружба” Баранавіцкага раёна, які намалаціў больш за тры тысячы тон.